Legal Document

Category: 332

Text:
14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 819 της 27 Σεπτ./16 Οκτ. 1966 (ΦΕΚ Α΄  209) Περί Ιδρύσεως Σχολής Βοηθών Νοσοκόμων εν τω Νοσοκομείω Ασκληπιείω Βούλας του Ε.Ε.Σ. Έχοντες υπ’ όψιν το άρθρ. 4 του Ν.Δ. 683/7.5.48 «περί διπλωματούχων Αδελφών Νοσοκόμων και Επισκεπτριών» προτάσει των Ημετέρων επί της Υγιεινής και Οικονομικών Υπουργών, απεφασίσαμεν και διατάσσομεν: Άρθρον μόνον.-Ιδρύεται εν τω Ασκληπιείω Βούλας, Σχολή Βοηθών Νοσοκόμων υπό τον τίτλον «Σχολή Βοηθών Νοσοκόμων Ασκληπιείου Βούλας Ε.Ε.Σ.». Η Σχολή αύτη αποτελούσα Νομικόν Πρόσωπον Ιδιωτικού Δικαίου, διοικείται υπό Εφορείας και λειτουργεί δαπάναις του εν Βούλα Ασκληπιείου Νοσοκομείου του Ε.Ε.Σ., του παρ’ ω αύτη και στεγάζεται. Δια Β.Δ/τος εκδιδομένου προτάσει του Υπουργού Υγιεινής, εγκρίνεται ο καταστατικός οργανισμός της Σχολής, δι’ ου καθορίζονται τα της συνθέσεως της Εφορείας, το προσωπικόν, ο χρόνος φοιτήσεως, τα διδακτέα μαθήματα και αι ώραι διδασκαλίας, τα της οργανώσεως αυτής, ως και πάσα άλλη λεπτομέρεια αναγομένη εις την λειτουργίαν της Σχολής. Εις τους αυτούς επί της Υγιεινής και Οικονομικών Υπουργούς ανατίθεμεν την δημοσίευσιν και εκτέλεσιν του παρόντος. 34.Ζ.κ.11-14 Νοσοκόμοι